പള്ളി പൊളിക്കാന് ബിജെപി സമ്മര്ദം വഡോദര നഗരസഭ ഓഫീസര് രാജിവച്ചു വഡോദര ഗുജറാത്തിലെ വഡോദരയില് മുസ്ലിംപള്ളി കെട്ടിടം പൊളിക്കണമെന്ന ബിജെപി കൗണ്സിലര്മാരുടെ സമ്മര്ദത്തെ തുടര്ന്ന് വഡോദര മുനിസിപ്പല് കോര്പറേഷന് വിഎംസി ടൗണ് ഡെവലപ്മെന്റ് ഓഫീസര് ജിതേഷ് ത്രിവേദി രാജിവച്ചു. നഗരത്തിലെ തണ്ടല്ജ പ്രദേശത്തെ മുസ്ലിംപള്ളിയില് അടുത്തിടെ നിര്മിച്ച കെട്ടിടം പൊളിച്ചുമാറ്റാന് ഒക്ടോബര് 20ന് വിഎംസി അന്തിമ നോട്ടീസ് നല്കി. ഇത് സര്ക്കാര് ഭൂമി കൈയേറി നിര്മിച്ചതെന്നായിരുന്നു ആരോപണം. കൈയേറ്റം പൊളിച്ചുനീക്കാന് പള്ളി ഭാരവാഹികള്ക്ക് വിഎംസി സമയം നല്കിയെങ്കിലും ഉടന് പൊളിച്ചുമാറ്റാന് ബിജെപി കൗണ്സിലര്മാര് നിരന്തരം സമ്മര്ദം ചെലുത്തി. അതേസമയം ത്രിവേദിയുടെ രാജി സ്വീകരിച്ചിട്ടില്ലെന്ന് മേയര് കെയുര് റൊകാഡിയ പറഞ്ഞു.